Diari Oficial de la Generalitat Valenciana


Sumari del DOGV 8978, del 18-12-2020 (2020/10582)

Extracte de la Resolució de 16 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen deu beques per a la realització de pràctiques professionals en la Sotssecretària de la Conselleria d'Igualtat i Polítiques Inclusives.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8978

Data del DOGV
:   18-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/10665


Data del document
:   16-12-2020

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Extracte

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

Extracte de la Resolució de 16 de desembre de 2020, de la Vicepresidència i Conselleria d'Igualtat i Polítiques Inclusives, per la qual es convoquen deu beques per a la realització de pràctiques professionals en la Sotssecretària de la Conselleria d'Igualtat i Polítiques Inclusives. [2020/10346]  
BDNS (identif.): 539784.  
De conformitat amb el que es preveu en els articles 17.3 b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions:  
http://www.pap.hacienda.gob.es/bdnstrans/ge/es/convocatorias  
  
Primer. Beneficiaris  
D'acord amb el que es disposa en l'article, podran participar-hi les persones que acrediten els requisits que s'estableixen en l'Ordre 4/2020, de 8 de maig, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques de pràctiques professionals en la Sotssecretaria.  
  
Segon. Objecte  
Convocatòria de deu beques per a realitzar pràctiques professionals en la Sotssecretaria amb la finalitat d'acostar el coneixement pràctic de l'activitat de l'Administració de la Generalitat, a les persones beneficiàries d'aquestes amb les següents titulacions oficials universitàries:  
  
a) Set per a persones amb grau en Dret.  
b) Una per a persones amb grau en Sociologia.  
c) Una per a persones amb grau en Ciències Polítiques.  
d) Una per a persones amb grau en Economia.  
  
Tercer. Bases reguladores  
Ordre 4/2020, de 8 de maig, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de beques de pràctiques professionals en la Sotssecretaria la Direcció General d'Infraestructures de Serveis Socials. (DOGV 8810, 13.05.2020).  
  
Quart. Dotació pressupostària  
1. L'import global màxim destinat a la concessió de les beques que es convoquen mitjançant la present resolució serà de 132.000 euros per a l'anualitat 2021. Aquest import serà finançat amb càrrec al programa pressupostari 64.48.41.394.26.3 i la línia de subvenció S1114, «Beques pràctiques professionals».  
En tot cas, l'import assignat quedarà condicionat a l'existència de crèdit adequat i suficient per a atendre les ajudes convocades en la llei de pressupostos de la Generalitat que s'aprove per a l'exercici 2021.  
  
2. La quantia bruta mensual de la beca és de 1.067,15 euros.  
  
Cinqué. Termini de presentació de les sol·licituds  
El termini de presentació de les sol·licituds serà de 15 dies hàbils a comptar des de l'endemà de la publicació del present extracte en el Diari Oficial de la Generalitat Valenciana.  
  
Sisé. Unes altres dades  
1. Sol·licituds: s'haurà de presentar per via electrònica en la seu electrònica de la Generalitat: https://sede.gva.es/va/web/sede\_electronica/ en la pestanya ciutadania «Ajudes, beques i subvencions», i emplenar el tràmit dissenyat a aquest efecte.  
2. Les persones interessades hauran de presentar, juntament amb la sol·licitud, un currículum amb la informació que s'especifica en la convocatòria.  
3. El procés de selecció consta de dues fases: una primera de valoració de mèrits, i la segona amb la realització d'una entrevista. Passaran a la fase d'entrevista les persones que hagen obtingut les 15 millors puntuacions en cada perfil professional o modalitat de beca. Els criteris de valoració són els que s'estableixen en l'article 10 de l'Ordre 4/2020.  
  
  
València, 16 de desembre de 2020.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.